‘સાયબરસફર’ સાથેની વાતચીતમાં તરુણ મહેતાએ કહ્યું કે “એક કન્સેપ્ટને કન્ઝ્યુમર પ્રોડક્ટ કેવી રીતે બનાવી શકાય એ અમને શીખવવામાં આવ્યું. અમારા પ્રોફેસર્સ કહેતા કે તમે ફક્ત એન્જિનીયરિંગ પ્રોબ્લેમ્સ પર ફોકસ ન કરો, કન્ઝ્યુમર પ્રોબ્લેમ્સ પર ફોકસ કરો. કોઈ એક એન્જિનીયરિંગ પ્રોડક્ટ બનાવવાનો વિચાર સૂઝે, તો એ કન્સેપ્ટનાં વિવિધ પાસાં તપાસી તેની પ્રોટોટાઇપ બનાવવી, પછી તેનું જાતે ટેસ્ટિંગ કરવું, અલગ અલગ લોકો પાસે ટેસ્ટિંગ કરાવવું, એ પ્રોડક્ટ માટે માર્કેટ કેવું છે તે તપાસવું, બધા ખર્ચ ગણીને પ્રાઇસ નક્કી કરવી અને છેવટે એ કન્સેપ્ટને કન્ઝયુમર પ્રોડક્ટ તરીકે લોન્ચ કરવી… એન્જિનીયરિંગ ઉપરાંતનાં ઘણાં બધાં પાસાં અમે એન્જિનીયરિંગ સાથે શીખ્યા.’